Translokáza

Translokáza je typ bielkoviny, ktorá umožňuje prechod iónov alebo väčších molekúl cez membránu. Jedná sa o enzýmy a prislúcha im číslo EC 7. Niektoré translokázy sú označované ako permeázy.

Niektoré látky nemôžu voľne prechádzať cez fosfolipidovú dvojvrstvu cytoplazmatickej membrány, pretože sú nabité alebo príliš veľké. Translokázy sú špeciálne prenášače, ktoré týmto látkam umožňujú (prípadne urýchľujú ich) presun z jednej strany membrány na druhú. Vďaka nim je možné udržiavať rôzne koncentrácie látok na rôznych stranách membrány. V niektorých prípadoch, napríklad u mitochondrií, je takto prísne regulované, ktoré molekuly môžu či nemôžu vstúpiť do mitochondrie. ADP/ATP translokáza zároveň umožňuje výmenu ADP z cytosólu za ATP z mitochondrie.

Klasifikácia
Translokázy sú klasifikované podľa toho, aký typ molekuly prenášajú cez membránu a odkiaľ berú energiu:

 Číslo EC  Katalyzuje prenos EC 7.1  vodíkových katiónov EC 7.2  anorganických katiónov EC 7.3  anorganických aniónov a ich chelátov EC 7.4  aminokyselín a peptidov EC 7.5  sacharidov a ich derivátov EC 7.6  prenos ostatných molekúl

 Číslo EC  Zdroj energie EC 7.x.1  redoxná reakcia  EC 7.x.2  hydrolýza nukleozidtrifosfátu EC 7.x.3  hydrolýza disfosfátu EC 7.x.4  dekarboxylačná reakcia

Dôležitou translokázou, ktorá spotrebováva ATP, je napríklad Na+/K+ pumpa.

Referencie